-Գիտեք՝ ներդրումային արբիտրաժը կարևոր է և՛ պետությունների, և՛ օտարերկրյա ներդրողների համար: Միջազգային արբիտրաժային դատարանի առջև հանդես գալը կարող է անհարմար լինել պետությունների համար, քանի որ պետության համար լավագույն շահը դեռևս շարունակում է մնալ ներդրումների պաշտպանությունը։ Կոնվենցիայի ամենաառաջին հայտարարությունը վերաբերում է միջազգային համագործակցության կարևորությանը՝ տնտեսական աճի խթանման գործում։ Միջազգային ներդրումային արբիտրաժային մեխանիզմ ունենալը շահավետ է օտարերկրյա ներդրողների համար, քանի որ ապահովում է ներդրողների իրավական անվտանգությունը՝ ներդրումային որոշումներ կայացնելիս: Ներկա մարտահրավերներին դիմակայելու, այդ թվում՝ տնտեսական աճ ապահովելու համար, Հայաստանի Հանրապետությունում հույժ կարևոր է ներդրողների իրավունքների պաշտպանության իրականացումը՝ խթանելով ներդրումների հոսքը հանրապետություն։ Ինչ վերաբերում է «Ի ԷԼ ԷԼ Գործընկերություն» իրավաբանական գրասենյակի գործունեությանը, ապա կարող եմ երաշխավորել Ձեզ, որ ինչպես անցյալում, այնպես էլ ներկայում՝ հնարավորինս ամեն բան անելու է և ամեն կերպ աջակցելու է մեր երկրում բարենպաստ և ավելի պաշտպանված ներդրումային ոլորտ ունենալուն։ Մենք հուսով ենք, որ առնվազն մեր տարածաշրջանում կարող ենք դառնալ ամենազարգացած և գրավիչ երկիրը: